Bivanje v Zatočišču je priložnost, da poiščete odgovore na svoja vprašanja. Zato vam v programu nudimo psiho-socialno podporo in pomoč. Sodelovanje z zaposlenimi je ključno za doseganje vaših ciljev.
Namen bivanja v Zatočišču je, da ponovno prepoznate in uporabite svojo notranjo moč, začnete postopke, za katere menite, da so potrebni in si v miru uredite svoje osnovne življenjske pogoje (stanovanje, morebitna zaposlitev, …). Naše izkušnje kažejo, da je to obdobje, v katerem se uporabnice toliko notranje okrepijo, da lahko samostojno urejajo in vodijo svoje postopke – same prevzamejo nadzor nad svojim življenjem.